गांव बासडी़ जोगियान में गिरे ओले, पकी फसलें हुई चौपट
ग्रामबासडी़ जोगियान सहित अनेक गांवों में गुरुवार की रात्रि को अचानक मौसम ने पलटी खाई और चले तेज रूसे ओले गिरने से खेतों में खड़ी पकी फसलें पूर्ण रूप से चौपट हो गई हैं। इससे किसानों के चेहरे चिन्ता में डूब गए।
किसान नेता शंकरलाल जाट, तेजपाल भाखर सहित अनेक किसानों ने बताया कि करीब दस मिनट तक चने के आकार के ओले गिरने तेज मूसलाधार बरसात शुरू होने से रबी की गेहूं, सरसों, जौ की पकी हुई फसल आड़ी-तिरछी होकर जमीन पर गिरने से चौपट हो गई। इससे फसलों को भारी नुकसान हो गया है। किसान नेता एवं पहाडिया के पूर्व सरपंच शंकरलाल जाट सहित अनेक किसानों ने ज्ञापन जिला कलेक्टर को भेजकर ओलावृष्टि में हुई फसलों की शीघ्र गिरदावरी करवाकर किसानों को मुआवजा दिलवाने की मांग की है।
फागी. ग्रामबासड़ी जोगियान में गत रात्रि को हुई तेज बारिश ओले से आड़ी पड़ी हुई पकी हुई फसलें।
hin_Deva hin_Deva hin_Deva hin_Deva